Pohjola-talo (Kouvola)

Pohjola-talo on Kouvolan keskustassa sijaitseva liike- ja toimistorakennus. Pohjola-talossa on 12 maanpäällistä ja kaksi maanalaista kerrosta. Kerros 9 on varattu talotekniikalle. Kerrosalaa talossa on runsaat 25 000 neliömetriä. Rakennuksen omistaa Pohjola VakuutusPohjola-talo alkaa hyödyntää aurinkoenergiaa – parkkihallin katolle nousee lähes 800 aurinkopaneelia. Yle Uutiset 18.2.2019..

Rakennus syntyi yhteistyössä vakuutusosakeyhtiö Pohjolan kanssa, jonka mukaan rakennus on nimetty. Rakennuksen suunnitteli arkkitehtitoimisto Castrén-Jauhiainen-Nuuttila, ja se on valmistunut vuonna 1977. Yhteys keskustasta on järjestetty Kauppamiehenkadun yli kahta jalankulkusiltaa pitkin. Rakennushankkeeseen kuului myös toritason, pysäköintikannen sekä puiston rakentaminen. Kouvolalaiset olivat alkuun hyvinkin ylpeitä rakennuksesta, mutta sittemmin mielipiteet ovat kääntyneet vaihtelevampaan suuntaan.

Kouvolan maamerkkinä toimiva rakennus remontoitiin vuosina 2017–2019. Tällöin rakennuksen ilmanvaihto, lämmitys ja koko energiajärjestelmä uusittiin. Rakennuksen pysäköintihallin katolle asennettiin vuonna 2019 lähes 800 aurinkopaneelia, jotka tuottavat energiaa noin 170 000 kilowattituntia vuodessa. Niiden tuottama energiamäärä vastaa 30 kotitalouden vuotuista sähkön käyttöä. 

Talossa toimii vuoden 2026 alussa perustettu Kaakkois-Suomen elinvoimakeskus.Janne Rönkkö: Valtio sijoitti uuden virastonsa päätoimipaikan Kouvolaan – Vastuualue koko Kaakkois-Suomi ja Päijät-Häme Kouvolan Sanomat 16.1.2025. Viitattu 14.1.2026..

pienoiskuva|Talon harjannostajaiset vuonna 1976.

 Lähteet 

Luokka:Kouvolan rakennukset ja rakennelmat
Luokka:Suomen liikerakennukset
Luokka:Suomen toimistorakennukset